El Pare Noel avança la visita a Burjassot i estarà en l’antic Mercat Municipal, el 16 de desembre
2025-07-24

És una cita marcada en el calendari perquè, cada any, el Pare Noel avança la visita a Burjassot una setmana gràcies a la invitació de l’Associació de Veïns de Maestro Lope- Josep Carsí i adjacents. No falta cap any a una vesprada súper especial per a menuts i majors que tindrà lloc el dissabte 16 de desembre, en l’antic Mercat Municipal, a partir de les 17.30 hores.

A eixa hora, el Pare Noel rebrà a les xiquetes i xiquets de Burjassot que podran deixar-li la seua carta, perquè els seus ajudants comencen a preparar els regals que han demanat. Fins a les 19.30 hores es podran entregar les cartes. I, per a totes i tots els presents en esta especial vesprada hi haurà xocolate a partir de les 18.00 hores.

No hi ha excusa per a no gaudir de la visita del Pare Noel, acompanyant a l’AV Mestre Lope de Burjassot.